Document ID: 31993R2956

ΚΑΝΟΝΙΣΜΟΣ (ΕΟΚ) αριθ. 2956/93 ΤΗΣ ΕΠΙΤΡΟΠΗΣ της 27ης Οκτωβρίου 1993 για την τροποποίηση του κανονισμού (ΕΟΚ) αριθ. 2780/92 για τους όρους χορηγήσεως των αντισταθμιστικών πληρωμών στα πλαίσια του καθεστώτος στηρίξεως των παραγωγών ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 1552/93 (2), και ιδίως το άρθρο 10 παράγραφος 4 και το άρθρο 12,
Εκτιμώντας:
ότι, σύμφωνα με το άρθρο 10 παράγραφος 4 του κανονισμού (ΕΟΚ) αριθ. 1765/92, η Επιτροπή μπορεί αν αποφασίσει ότι ορισμένες καλλιέργειες σκληρού σίτου δεν είναι επιλέξιμες για τη συμπληρωματική πληρωμή που αναφέρεται στο άρθρο 4 παράγραφοι 3 και 4- ότι, λόγω ελλείψεως μιας τέτοιας απόφασης, οι ποικιλίες που είχαν προηγουμένως εξαιρεθεί για ποιοτικούς λόγους από τα κράτη μέλη καθίστανται επιλέξιμες- ότι, προκειμένου να αποφευχθεί ο κίνδυνος αναπτύξεως αυτών των ποικιλιών χαμηλής ποιότητας, πρέπει να παραταθεί για την περίοδο 1994/95 η εξαίρεση που έχει ήδη προβλεφθεί από τον κανονισμό (ΕΟΚ) αριθ. 2780/92 της Επιτροπής (3)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7 παράγραφος 3 του κανονισμού (ΕΟΚ) αριθ. 2780/92, οι όροι "για την περίοδο 1993/94" αντικαθίστανται από τους όρους "για την περίοδο 1994/95".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1993.

Labels: 17
19
6